Tshwane-metropolisie breek onwettige strukture af(Foto: TMPD) Die Tshwane-metropolisie (TMPD) het Woensdag onwettige strukture in die weste van Pretoria afgebreek. Lede van die TMPD se eenheid teen onwettige grondbesetting, die polisie en ŉ diensverskaffer het onwettige strukture in die Fort West-area afgebreek om onwettige grondbesetters te verwyder. Die grondbesetters is vroeër kennis gegee om hul onwettige strukture te verwyder. Hulle het nie daaraan voldoen nie waarna ŉ hofbevel bekom is om die onwettige strukture te verwyder. Daar is sowat 100 onwettige strukture tydens die operasie verwyder. Volgens die TMPD sal hy voortgaan met die operasies regoor die Tshwane-metrogebied om aandag te gee aan die kwessie van onwettige grondbesetting. “Inwoners word aangemoedig om nie onwettig grond te beset nie en om gevalle van onwettige grondbesetting aan te meld.”